CELEX: 32008R1172
Language: lt
Date: 2008-11-25 00:00:00
Title: 2008 m. lapkričio 25 d. Komisijos reglamentas (EB) Nr. 1172/2008 dėl tam tikrų prekių klasifikavimo Kombinuotojoje nomenklatūroje

27.11.2008   
            
            
               LT
            
            
               Europos Sąjungos oficialusis leidinys
            
            
               L 317/4
            
         
      KOMISIJOS REGLAMENTAS (EB) Nr. 1172/2008
   2008 m. lapkričio 25 d.
   dėl tam tikrų prekių klasifikavimo Kombinuotojoje nomenklatūroje
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:
   
               (1)
            
            
               Siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu.
            
         
               (2)
            
            
               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Bendrijos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius.
            
         
               (3)
            
            
               Laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis minėtos lentelės 3 skiltyje išdėstytais motyvais.
            
         
               (4)
            
            
               Reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius.
            
         
               (5)
            
            
               Muitinės kodekso komitetas per pirmininko nustatytą laikotarpį nepateikė nuomonės dėl pridedamoje lentelėje pateiktos prekės Nr. 1.
            
         
               (6)
            
            
               Šiame reglamente numatytos priemonės atitinka Muitinės kodekso komiteto nuomonę dėl pridedamoje lentelėje pateiktos prekės Nr. 1,
            
         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytus KN kodus.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, vadovaujantis Reglamento (EEB) Nr. 2913/92 12 straipsnio 6 dalimi, dar galima remtis tris mėnesius.
   3 straipsnis
   Šis reglamentas įsigalioja dvidešimtą dieną nuo jo paskelbimo Europos Sąjungos oficialiajame leidinyje.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2008 m. lapkričio 25 d.
      
         
            Komisijos vardu
         
         László KOVÁCS
         
         
            Komisijos narys
         
      
   
   
      (1)  OL L 256, 1987 9 7, p. 1.
   
      (2)  OL L 302, 1992 10 19, p. 1.
   
      PRIEDAS
      
                  Prekių aprašymas
               
               
                  Klasifikavimas
                  (KN kodas)
               
               
                  Motyvai
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Baterinis aparatas, sudarytas iš lazerinės skaitymo sistemos vaizdui atkurti ir spalvoto vaizdo monitoriaus (vadinamasis nešiojamasis DVD leistuvas). Jo gabaritiniai matmenys – 19 (ilgis) × 14,2 (plotis) × 3,7 (gylis) cm, o svoris – 800 gramų.
                              Skystųjų kristalų (LCD) monitorius, kurio ekrano įstrižainės ilgis – 21,6 cm (8,5 colio). Aparatas gali būti sulankstomas, o jo monitorius – pasukamas.
                              Aparate yra įmontuoti garsiakalbiai.
                              Jis turi šiuos sietuvus:
                              
                                          —
                                       
                                       
                                          atminties kortelės plėtimo lizdus,
                                       
                                    
                                          —
                                       
                                       
                                          USB jungtį,
                                       
                                    
                                          —
                                       
                                       
                                          visuminio vaizdo signalo įvesties ir išvesties jungtį,
                                       
                                    
                                          —
                                       
                                       
                                          lizdus ausinėms prijungti.
                                       
                                    Juo galima skaityti įvairias garso ir vaizdo formatų optines laikmenas (pavyzdžiui, CD, DVD) ir puslaidininkines laikmenas (pavyzdžiui, USB atmintines).
                           
                        
               
                  8528 59 90
               
               
                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis, XVI skyriaus 3 pastaba bei KN kodus 8528, 8528 59 ir 8528 59 90 atitinkančiais prekių aprašymais.
                  Kadangi, remiantis XVI skyriaus 3 pastaba, aparatas yra sudėtinis prietaisas, jis turi būti klasifikuojamas taip, lyg jis būtų sudarytas tik iš sudedamosios dalies, atliekančios pagrindinę funkciją. Pagal konstrukciją ir koncepciją aparatas skirtas vaizdui rodyti ekrane.
                  Atsižvelgiant į ekrano dydį, dėl kurio galima lengviau ilgesnį laiką stebėti vaizdų seką, pagrindinė aparato funkcija yra vaizdo rodymas.
                  Todėl aparatas turi būti klasifikuojamas kaip spalvoto vaizdo monitorius priskiriant KN kodą 8528 59 90.
               
            
                  
                              2.
                           
                           
                              Baterinis nešiojamojo kompiuterio tipo aparatas, sudarytas iš lazerinės skaitymo sistemos vaizdui atkurti ir spalvoto vaizdo monitoriaus su TV vaizdo derintuvu (vadinamasis nešiojamasis DVD leistuvas). Jo gabaritiniai matmenys – 19,5 (ilgis) × 14,9 (plotis) × 3,1 (gylis) cm, svoris – 800 gramų.
                              Skystųjų kristalų (LCD) monitorius, kurio ekrano įstrižainės ilgis – 17,8 cm (7 colių). Aparatas gali būti sulankstomas.
                              Gaminyje sumontuota:
                              
                                          —
                                       
                                       
                                          garsiakalbiai, bei
                                       
                                    
                                          —
                                       
                                       
                                          DVB-T (skaitmeninis antžeminis vaizdo transliavimas) ir analoginis vaizdo derintuvas.
                                       
                                    Jis turi šiuos sietuvus:
                              
                                          —
                                       
                                       
                                          atminties kortelės plėtimo lizdus,
                                       
                                    
                                          —
                                       
                                       
                                          USB jungtį,
                                       
                                    
                                          —
                                       
                                       
                                          visuminio vaizdo signalo įvesties ir išvesties jungtį,
                                       
                                    
                                          —
                                       
                                       
                                          lizdus ausinėms prijungti.
                                       
                                    Juo galima skaityti įvairių garso ir vaizdo formatų optines laikmenas (pavyzdžiui, CD, DVD) ir puslaidininkines laikmenas (pavyzdžiui, USB atmintines).
                              Jį taip pat galima naudoti kaip skaitmeninį radijo imtuvą arba vaizdo žaidimų įrenginį.
                           
                        
               
                  8528 72 20
               
               
                  Klasifikuojama vadovaujantis Kombinuotosios nomenklatūros 1, 3 (b punktu) ir 6 bendrosiomis aiškinimo taisyklėmis bei KN kodus 8528, 8528 72 ir 8528 72 20 atitinkančiais prekių aprašymais.
                  Gaminyje sumontuotas TV vaizdo derintuvas yra jo esminis požymis, o tai leidžia priskirti jį prie televizijos signalo priėmimo aparatūros su ekranu, kuriame įmontuotas radijo imtuvas ir vaizdo atkūrimo aparatas.
                  Galimybė aparatą naudoti kaip žaidimo mašiną laikytina antriniu aparato požymiu.
                  Todėl aparatas turi būti klasifikuojamas priskiriant KN kodą 8528 72 20 kaip televizijos signalo priėmimo aparatūra, kurioje įmontuotas radijo imtuvas ir vaizdo atkūrimo aparatas.